Drie mans in Noordwes vermoorDrie mense is die naweek in verskillende voorvalle in Noordwes vermoor. Lt.kol. Lesego Metsi, woordvoerder van die polisie, sê in die eerste voorval is Titus Rammekwa (31) Vrydagaand deur agt mans aangeval buite ŉ kroeg in Ventersdorp. “Die oorledene het van die toneel gevlug maar is deur die agt mans agternagesit waarna een van die mans hom met ŉ mes doodgesteek het.” Rammekwa is op die toneel dood en die agt mans is in hegtenis geneem en sal na verwagting Maandag in die Ventersdorp-landdroshof verskyn. In Rustenburg is die liggaam van Zukile Mlotywa Vrydagaand in die straat gevind deur ŉ verbyganger. Niemand is nog in hegtenis geneem in verband met die voorval nie. Petrus Lefallo se liggaam is Saterdagoggend in ŉ straat in Zeerust gevind. “Die motief vir sy moord is nog nie bekend nie. Niemand is nog in hegtenis geneem nie en die polisie ondersoek die saak.”